Torpedo Mark 48

Mark 48 versi ditambah baiknya Advanced Capability (ADCAP) merupakan sebuah torpedo berat lancaran kapal selam buatan Amerika Syarikat. Ia direka untuk menenggelamkan kapal selam berkuasa nuklear yang menyelam jauh di dasar laut dan kapal permukaan berprestasi tinggi.

Sejarah
Torpedo Mk-48 telah direka pada akhir tahun 1960-an untuk menyaingi kemajuan teknologi kapal selam Soviet. Ia telah digunakan sejak tahun 1972, dengan mengantikan torpedo Mk-37 dan Mk-14 sebagai senjata utama dalam kapal selam Tentera Laut Amerika Syarikat. Dengan kemasukkan kapal selam kelas Alfa baharu dalam perkhidmatan Tentera Laut Soviet pada tahun 1977, satu keputusan telah dibuat untuk mempercepatkan program ADCAP, yang mana akan memperkenalkan perubahan penting pada torpedo ini. Ujian-ujian telah dilakukan bagi memastikan senjata ini mampu menyaingi persaingan ini dan torpedo baharu telah dilengkapi dengan sistem elektronik dan akustik yang ditambahbaik. Versi baharu torpedo ini yang dikenali sebagai Mk-48 Mod 4, telah diuji secara ekstensif dan pengeluarannya bermula pada tahun 1985, dan mula memasuki perkhidmatan pada tahun 1988. Sejak dari itu, pelbagai peningkatan telah dilakukan pada torpedo ini.  Mk-48 Mod 6 telah berada dalam perkhidmatan; versi Mod 7 pula menjalani ujian tembakan pada tahun 2008 dalam Latihan Lingkaran Pasifik. Jumlah inventori dalam Tentera Laut A.S pada tahun 2001 adalah 1,046 buah torpedo Mk-48. Jumlah pengeluaran Lockheed pada tahun 2017 adalah kira-kira 50 buah torpedo setiap tahun.

Pengguna

Pengguna sekarang

Pengguna akan datang
: MK48 Mod6 AT

Lihat juga
Torpedo American 21 inci
F21 Artemis
Futlyar
DM2A4
Black Shark
Spearfish
Tigerfish
Baek Sang Eo (White Shark)
Torpedo Type 89
Torpedo Type 65
Torpedo Yu-6
Torped 62
Torpedo Varunastra

Rujukan

 Pautan luar 

GlobalSecurity.org on Mk 48 torpedo Upgrades
Raytheon Company on Mk 48
US Navy Fact File

Category:Torpedo dari Amerika Syarikat
Category:Produk Raytheon